Għaqda Mużikali Imperial 75 sena ta' ħidma fil-Parroċċa tal-Mellieħa Sorijiet Ulied il-Qalb ta' Ġesu Kull pass fil-ħajja jibda b'ħolma. Kienet il- ħolma ta' Dun Franġisk Debono li għamel ħiltu biex jara s-sorijiet Ulied il-Qalb ta' Ġest fil-parroċċa tal-Mellieħa. B'ferħ kbir u b'entużjażmu s-sorijiet bdew il-missjoni tagħhom fil-Mellieħa fl-10 ta' Mejju 1938. Kienet Madre Dolores Maistre, is-Superjura Ġenerali ta' dak iż-żmien li aċċettat din l-istedina. L-ewwel komunità kienet immexxija minn Madre Angelika Compagna. Kien dakinhar li bdiet l-ewwel komunità meta Dun Paul Cauchi, il- vigarju tar-reliġjuzi, qaddes u bierek id-dar u dak inhar stess beda jinżamm is-Santissimu sagrament. Min jaf kemm ħin għaddew is-sorijiet quddiem l-Ewkaristija jitolbu għall-Melleħin. Is-sorijiet mill-ewwel mimlijin biż-żelu u bl- Ispirtu tal-fundatriċi ,il-Qaddejja t' Alla Madre Maria Teresa Nuzzo, ingħataw għat-tagħlim u formazzjoni lill-bniet u tfajliet. Beda jingħata tagħlim lit-tfal bejn it-tlieta u l-ħames snin bi preparazzjoni għall- iskola primarja. It-tfajliet kienu jiġu ppreparati u ffurmati b'mod ħolistiku kemm fil-ħajja spiritwali kif ukoll f'tagħlim ieħor bħal rakkmu eċċ. Barra dan tliet sorijiet bdew jgħallmu fl-iskola elementari tal- Gvern. Is-Sorijiet ġew mitluba mill-Kappillan biex ikun hemm preżenza tas-sorijiet fis-Santwarju tal-Madonna tal-Mellieħa. Il-preżenza tagħhom fis-Santwarju kienet mezz fejn ħafna nies sabu l-faraġ permezz tas-sorijiet. Is-soru kienet dejjem lesta tisma' lil dawk il-persuni li kienu għaddejien minn xi problema għax il-Melleħin dejjem emmnu li s-sorijiet jitolbu għalihom. Il-preżenza tas-soru fis-Santwarju kienet u għadha s'issa mezz ta' konsolazzjoni għal ħafna. Is-sorijiet dejjem poġġew f'qalbhom u fil- manjieri tagħhom l-ispirtu tal-Fundatriċi tagħhom fix-xogħol li jieħdu ħsieb tat-tfal u tfajliet. Kienet Sr Elena Xuereb (is-superjura ta' dak iż-żmien) li bdiet it-tagħlim tal-katekiżmu lil kbar u ta' kull l-ewwel ġimgħa tax-xahar kienet torganizza siegħa Adorazzjoni fil-kappella tas-sorijiet iddedikata lill- Qalb ta' Ġest. Kienu wkoll jiġu organizzati rtiri għax-xebbiet. Barra l-appostolat li diġa' semmejna, is-sorijiet bdew jagħtu l-lezzjonijiet tal-pjanu lit-tfal u liż-żgħażagħ. Sitt snin wara, fl-1 t'Awwissu 1944 is-sorijiet marru minn dar nru 142 għad-dar nru 143 fi Triq il-Kbira. Fi żmien il-gwerra din kienet tintuza bħala klinika fejn anke suldati ġew ikkurati. Kien fid-29 ta' Jannar 1947 meta Madre Scolastica Dimech saret is-Superjura Ġenerali rat kemm ġid qiegħed jagħmlu s-sorijiet kemm bl-eżempju kif ukoll bl- appostolat li qed jagħmlu. Dan ifisser li d-dar kellha tikber għal komunità ta' 10 sorijiet. Madre Scolastica bagħtet petizzjoni lill-Arċisqof Gonzi permezz ta' applikazzjoni biex tingħatalhom biċċa mill-art imsejħa 'Il-Wied ta' Santa Marija' fi Triq il-Kbira. F'parti mid-dar inbniet skola għat-tfal bejn it-tliet snin u sitt snin. Id-dar tlestiet fl-1973 u Sor Kurċifissa Bonnici kienet l-ewwel superjura ta' din id-dar il-ġdida. Id-dar ġiet mogħtija l-isem ta' Dar Santa Tereza. Il-lum f'din id-dar isiru seminars għall- adoloxxenti bejn l-għaxra u ħmistax-il sena biex nagħtuhom valuri morali. Kull xahrejn isir irtir għall-adulti. Barra minn hekk kull l-ewwel Erbgħa ta' kull xahar isiru laqgħat għax-xebbiet u n-nisa. Kull l-ewwel Ġimgħa tax-xahar Ġesii Sagramentat ikun espost għall-Adorazzjoni bejn id- 9:00am u l-11:30am. Bejn l-10:30am u l-11:30am l-Adorazzjoni tkun organizzata, ħafna drabi mill- lajċi li qed jgħixu l-ispiritwalità tagħna. Il-lum minflok Nurserv School nagħtu servizz ta' Dav Care għat-tfal iż-żgħar ta' bejn tmien xhur u tliet snin. B'dan is-servizz qed ngħinu l-ommijiet li jkomplu jaħdmu. Dan is-servizz huwa ferm utli u apprezzat ħafna, bih jintlaħqu diversi familji żgħażagħ li jafdaw lil uliedhom b'fiduċja sħiħa fis- soru li ser tagħti formazzjoni ħolistika barra mill- Għaqda Mużikali Imperial IL-MELLIEĦA FESTA 20 f L) edukazzjoni akkademika li soru tifforma l-qalb b'valuri sodi. Dan iċ-ċentru jismu ''Child Jesus Edu-Care Centre'. Dawn it-tfal tant jieħdu gost fiċ-ċentru li ħafna minnhom meta jmorru fl-iskola formali jibqgħu jiġu fil-vaganzi. Dan iċ-ċentru jgħinhom biex ikunu preparati għall-iskola regolari u jgħinhom jissoċjalizzaw ruħhom. Is-Sorijiet illum għadhom jgħallmu d-duttrina flimkien ma' katekisti oħra fiċ-Ċentru Parrokkjali. Barra mill-attivitajiet li semmejna l-lum id-dar tal- Mellieħa tintuża wkoll għal gruppi li jixtiequ jagħmlu esperjenza ta' talb, jew għal seminars għaż-żgħażagħ jew adulti. Din id-dar għal dawn l-aħħar tmintax-il sena żiedet funzjoni oħra, dik ta' ''Dar Generalizia', dan ifisser li f'din id-dar toqgħod il-Madre Ġenerali flimkien mal-kunsill tagħha. Din id-dar permezz ta' benefatturi tieħu ħsieb tgħin lil ħafna tfal biex imorru l-iskola fil-missjonijiet tal-Kongregazzjoni tagħna fl-Indja, il-Kenja, fit-Tanzanija, u l-Filippini. Grazzi lil ħafna Maltin u Għawdxin li b'ġenerożità kbira qed jibdlu l-kundizzjoni tal-ħajja ta' ħafna tfal għax qed jagħtuhom l-opportunità li jmorru l-iskola. Grazzi mill-qalb lin-nies kollha Melliħin ta' kemm dejjem apprezzajtu u ħabbejtu dak li s-sorijiet 'Ulied il-Qalb ta' Ġest'' jagħmlu bil-preżenza tagħna fostkom. Grazzi ta' kemm dejjem ħsibtu fina. Grazzi mill-qalb f'isem kull soru li ħadmet fil- Mellieħa dejjem ħassitha waħda minnkom. Inroddu ħajr lil Alla li tana l-grazzja li għal 75 sena ħdimna magħkom bħala familja waħda. Il-kliem mhux biżżejjed biex ngħidu grazzi lil Mulej għal ġid kollu li għamel magħna permezz tagħkom. Aħna nwegħdukom li nitolbu ħafna għalikom. Nitolbukom titolbu għalina u għal ħafna żgħażagħ biex jekk il-Mulej isejħilhom għal ħajja reliġjuża jwieġbu b'ġenerożità kbira. Permezz ta' vokazzjonijiet ġodda, ix-xogħol li qed nagħmlu jkun jista' jitkompla. Il-qalb ta' Ġest tkompli timla lil qalbkom bl- imħabba u l-ġenerożità.